བསྟན་པའི་གནས་ཚད་བཤད་པ།
སངས་རྒྱས་མྱ་ངན་ལས་འདས་ནས་དམ་པའི་ཆོས་ལོ་དུ་གནས་སྙམ་ན།
འཛམ་བུའི་གླིང་འདིར་སྟོན་པའི་བསྟན་པ་ལོ་ལྔ་སྟོང་ཞིག་གནས་ཏེ། དེ་ལ་ལོ་ལྔ་
བརྒྱ་བ་ཕྲག་བཅུར་བྱས་ཏེ།
ལྔ་བརྒྱ་བ་ཕྲག་དང་པོ་ལ་དགྲ་བཅོམ་པའི་འབྲས་
བུ་ཐོབ་པ་མང་། གཉིས་པ་ལ་ཕྱིར་མི་འོང་པ་ཐོབ་པ་མང་། གསུམ་པ་ལ་རྒྱུན་དུ་
ཞུགས་པའི་འབྲས་བུ་ཐོབ་པ་མང་སྟེ་འབྲས་བུའི་དུས་གསུམ་མོ། །བཞི་པ་ལྷག་
མཐོང་སྒོམ་པ་མང་ངོ༌། །ལྔ་པ་ལ་ཏིང་ངེ་འཛིན་སྒོམ་པ་མང་། དྲུག་པར་ཚུལ་
ཁྲུམས་ལ་གནས་པ་མང་བ་སྟེ་སྒྲུབ་པའི་དུས་གསུམ་མོ། །
བདུན་པར་མངོན་པ་ལ་སྤྱོད་པ་མང་། བརྒྱད་པར་མདོ་སྡེ་ལ་སྤྱོད་པ་མང་།
དགུ་པ་འདུལ་བ་ལ་སྤྱོད་པ་མང་སྟེ་ལུང་གི་དུས་གསུམ་མོ། །ཡན་ཆད་བསྟན་པ་
གཤའ་མའོ། །བཅུ་པ་ལ་ནི་རྟགས་དང་མཚན་མ་ལ་བརྟེན་པས་ཏེའདི་ལ་ནི་ལྔ་།
བརྒྱ་ཐ་མའོ་ཞེས་འབྱུང་ངོ་། །འདི་འདས་ནས་འཛམ་བུའི་གླིང་དུ་བསྟན་པ་མི་
གནས་སོ།། །།
- 283 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
'
:
༈ ཐོས་བསམ་བྱེད་ཚུལ།
སྣ་ཚོགས་རིག་ལམ་སྒྱུ་མའི་རྩེད་འཇོ་ལ། །བརྟེན་པའི་སྦྱངས་པ་མི་ཚེར་བྱས་
ན་ཡང་། །རྒ་ན་འཆི་བར་ཕན་པ་མེད་དགོངས་ནས། །ཐོས་པས་འོ་མཚོ་བསྒོམ་པའི་
མར་དུ་སྲུབས། །དཔལ་སྤྲུལ་རིན་པོ་ཆེས། སྤྱིར་དགེ་བ་གང་བྱེད་ཐམས་ཅད་
དམ་པ་གསུམ་གྱིས་ཟིན་པ་གལ་ཆེ་སྟེ། དང་པོ་དགེ་བ་གང་བྱེད་ཐབས་ཀྱིས་ཟིན་
པ་སྦྱོར་བ་སེམས་བསྐྱེད། དགེ་བ་རྐྱེན་གྱིས་མི་བཤིག་པར་བྱེད་པ་དངོས་གཞི་
དམིགས་མེད། དགེ་བ་གོང་འཕེལ་དུ་འགྲོ་བ་མཇུག་བསྔོ་བའོ། ། །དང་པོ་སེམས་
བསྐྱེད་ནི། དོན་གཉིས་ལྡན་པའི་སེམས་བསྐྱེད་ཅེས་སེམས་ཅན་ཐམས་ཅད་ཀྱི་
དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་དགེ་བ་
བསྒྲུབ་སྙམ་པ་དེ་ཡིན། སེམས་བསྐྱེད་འདི་ལ་སེམས་ཅན་གྱི་དོན་དུ་བྱ་སྙམ་པ་
དང་། རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ་སྙམ་པ་དེ་གཉིས་ཚང་
དགོས། འདི་གཉིས་མ་ཚང་ན་བྱམས་དང་སྙིང་རྗེ་ཙམ་གྱིས་སེམས་བསྐྱེད་ཀྱི་གོ་
མི་ཆོད། དངོས་གཞི། དམིགས་མེད་ནི། ཕྱག་རྫོགས་ཀྱི་ཉམས་ལེན་ཤེས་མཁན་
ཡིན་ན་རང་རང་གི་ཉམས་ལེན་སྐྱོང་བ་དེས་འཐུས། མཐར་ཐུག་བསྔོ་བ་ནི། རྒྱལ་
བ་སྲས་དང་བཅས་པ་རྣམས་ཀྱིས་ཇི་ལྟར་བསྔོས་པ་དེ་ལྟར་བསྔོ་སྙམ་པ་དེ་འཁོར་
གསུམ་ཡོངས་དག་གི་བསྔོ་བ་རྗེས་མཐུན་པ་ཡིན་པས་དེ་ལས་ལྷག་པ་མེད། ཅེས་
དང་། ཐོས་བསམ་སྒོམ་གསུམ་གང་བྱས་ཀྱང་། ཉོན་མོངས་པའི་གཉེན་པོར་ཡིན་
ཏེ། གནས་ལུགས་ཟབ་མོའི་དོན་རྟོགས་པའི་རྒྱུ་གྱུར་པའི་ཆེད་ཡིན་ནོ། །དམ་པའི་
- 284 -

གསུང་ཐོར་བུའི་སྐོར།
ཆོས་ནི། ཐོས་བསམ་སྒོམ་གསུམ་བྱེད་པའི་སྐབས། ཐོས་པ་ལས་དད་པ་སྐྱེ་བས་
ཐོག་མར་དགེ་བ། བསམ་པ་ལས་དགའ་བ་སྐྱེ་བས་བར་དུ་དགེ་བ། བསྒོམ་པ་
ལས་རྟོགས་པ་སྐྱེ་བས་ཐ་མར་དགེ་བ། ཞེས་སོ། །
[
༈ དབེན་པ་བསྟེན་ཚུལ་སྐོར།
བསམ་པ་བཟང་པོ་རྐྱེན་གྱིས་བསྒྱུར་བའི། །སྡིག་གྲོགས་གནས་ལ་བག་
ཟོན་ངང་ནས། །འབྲེལ་འདྲིས་ཉུང་ཞིང་མལ་ས་ནོན་ན། །དཔེ་ཆ་སྦྱངས་པའི་དོན་
འབྲས་ཡིན་སྙམ། ༈ ཚེ་སྔོན་གྱི་ལས་འབྲེལ་བཞག་པའི་ལྷ་སྐྱབས་ཡི་དམ་རྡོ་རྗེ་
རྣལ་འབྱོར་མ།དུས་རྟག་པར་སྙིང་དབུས་འདུ་འབྲལ་མེད། །རང་གཅིག་པུར་
བསྡད་པའི་ཡོན་ཏན་ཡིན། །དེ་ཤི་བདེ་གསོན་སྐྱིད་ཨ་ལ་ལ། །ང་གཅིག་ཏུ་མི་ཡི་
ལུས་རྟེན་ཐོབ། །ཆོས་སྒྲུབ་པའི་མཐུན་རྐྱེན་ཐམས་ཅད་ཚང༌། །གཉིས་སུ་དམ་
པའི་ཆོས་དང་འཇལ། །ཤེས་རབ་གསུམ་ལ་བག་ཆགས་བཞག །གསུམ་དུ་
གདམས་ངག་ཟབ་མོ་ཐོབ།། ༈ མི་མང་པོའི་གསེབ་ཏུ་ཆགས་སྡང་འཕེལ། །བསམ་
པ་བཟང་པོ་རྐྱེན་གྱིས་བསྒྱུར།། ༈ གཟུང་འཛིན་གྲོགས་ཀྱི་ཆུ་ལས་རིང་བས། །
གཅིག་པུར་བག་ཡངས་སེམས་རྩ་ལྷོད་སོང༌།། ༈ འོག་གྲོང་ནག་གི་བདེ་སྡུག་སྨོས་
ཅི་དགོས། །བར་གྲོང་དགོན་གྱི་དཀའ་ལས་མཐོང་ཙ་ན། །སྟེང་རི་ཁྲོད་ལ་སྤྲོ་བ་
ངང་གིས་འཕེལ།
༈ མང་པོའི་གསེབ་ཏུ་ཆགས་སྡང་འཕེལ། །བས་མཐར་བསྡད་ན་ཡོན་ཏན་སྐྱེ།།
དེ་ཕྱིར་དབེན་པའི་རི་ཁྲོད་དུ། །གཅིག་པུ་སྡོད་ལ་སེམས་ལ་ལྟོས། །ཞེས་དང་།
- 285 -

ཟླ་སྣང་དཀར་པོ་ལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
བྱིང་ཞིང་རྨུགས་ན་རླུང་རོ་འབུད། །མིག་ཀྱང་ནམ་མཁའི་ཁམས་སུ་ལྟོས། །མགོ་
བོ་དགྱེ་ཞིང་ལུས་གནད་བསྲང་། །གསལ་སྟོང་རྗེན་པ་དེ་རུ་འཆར། །རྒོད་ན་སྙིང་
གར་བླ་མ་སྒོམ། །གསོལ་བ་བཏབ་རྗེས་དབྱེར་མེད་བསྲེ། །བདེ་བ་ཆེན་པོའི་ཡེ་
ཤེས་ངང༌། །མི་རྟོག་རྗེན་པ་ལྷག་གེ་འཆར། །ཞེས་སོ། །སེམས་འཁྲུལ་རྟོག་གིས་
དབེན་ན་དབེན་པའི་མཆོག་ཡིན། ཞེས་དང་། རང་ཉིད་ཇི་ཙམ་སྡོད་པའི་ རིང་ ལ་
བྱས་པ་ཆུད་ཟོས་སུ་འགྱུར་བར་ཤེས་ནས། ད་ནི་དབེན་པའི་གནས་སུ་ཤུག་པའི་
ནགས་ཚལ་སྐྱེས་ཤིང་ལྷ་བྱ་གོང་མོས་གསུང་སྙན་ཀོང་ཀོང་སྒྲོགས་ས་ཞིག་ཏུ་ཏིང་
ངེ་འཛིན་སྒོམ་པ་ཞིག་སྙིང་ལ་འདོད་པའི་སྐྱོ་ཤེས་ལྡན་པ་དང་། ཞེས་དང་། ཕྱི་
མཚམས་རི་ཁྲོད་དུ་སྡོད་ཚུགས་པ། ནང་མཚམས་སྤྱིལ་པོ་རུ་སྡོད་ཚུགས་པ།
གསང་མཚམས་མལ་དུ་སྡོད་དུ་ཚུགས། ལུས་དབེན་པ་ཙམ་གྱིས་སེམས་དྲི་མས་
དབེན་པ་མི་འགྱུར་ལ། ནང་གི་སེམས་རང་དོན་ཡིད་བྱེད་དང་དམན་ལམ་ཡིད་
བྱེད་ཀྱིས་དབེན་པ་ན་གང་དུ་གནས་ཀྱང་དབེན་པའི་མཆོག་ལ་གནས་པ་ཡིན་ནོ།།
ཞེས་སྡུད་འགྲེལ་ལས་གསུངས་སོ།། །།
- 286 -

གསུང་ཐོར་བུའི་སྐོར།
::
༈